CELEX: 62017CN0683
Language: lt
Date: 2017-12-06 00:00:00
Title: Byla C-683/17: 2017 m. gruodžio 6 d. Supremo Tribunal de Justiça (Portugalija) pateiktas prašymas priimti prejudicinį sprendimą byloje Cofemel — Sociedade de Vestuário S.A. / G-Star Raw CV

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/23
            
         2017 m. gruodžio 6 d.Supremo Tribunal de Justiça (Portugalija) pateiktas prašymas priimti prejudicinį sprendimą byloje Cofemel — Sociedade de Vestuário S.A. / G-Star Raw CV
   
   (Byla C-683/17)
   (2018/C 052/34)
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Supremo Tribunal de Justiça
   
   
      Šalys pagrindinėje byloje
   
   
      Kasatorė (atsakovė pirmojoje instancijoje): Cofemel — Sociedade de Vestuário S.A.
   
   
      Kita proceso šalis (ieškovė pirmojoje instancijoje): G-Star Raw CV
   
   
      Prejudiciniai klausimai
   
   
               1.
            
            
               Ar Europos Sąjungos Teisingumo Teismo pateiktas Direktyvos 2001/29/EB (1) 2 straipsnio a punkto aiškinimas draudžia Código de Direitos de Autor e Direitos Conexos (CDADC) 2 straipsnio 1 dalies i punkto nuostatas, pagal kurias autorių teisių apsauga suteikiama taikomojo meno kūriniams, pramoniniam dizainui ir dizaino gaminiams, kurie, greta tikslo teikti naudos, estetiniu požiūriu sukuria savarankišką skiriamąjį vizualinį požymį, o jų originalumas yra pagrindinis kriterijus, lemiantis apsaugos suteikimą autorių teisių srityje?
            
         
               2.
            
            
               Ar Europos Sąjungos Teisingumo Teismo pateiktas Direktyvos 2001/29/EB 2 straipsnio a punkto aiškinimas draudžia CDADC 2 straipsnio 1 dalies i punkto nuostatas, pagal kurias autorių teisių apsauga suteikiama taikomojo meno kūriniams, pramoniniam dizainui ir dizaino gaminiams, kai atlikus itin griežtą vertinimą dėl jų meninio pobūdžio ir atsižvelgus į kultūrinėse ir institucinėse plotmėse dominuojančias idėjas jie laikomi „menine kūryba“ arba „meno kūriniu“?
            
         
      (1)  2001 m. gegužės 22 d. Europos Parlamento ir Tarybos direktyvos 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, 2001, p. 10; 2004 m. specialusis leidimas lietuvių k., 17 sk., 1 t., p. 230).